PARANTUMISKOULU
VERENVUODOSTA KÄRSIVÄN NAISEN PARANTUMINEN
Hei. Tämä on Parantumiskoulu ja minä olen pastori Jaanus Ringmäe.
Olen lähetyksissämme paneutunut parantumiseen, ja -
opetus on hyvä varsinkin sinulle, joka on juuri nyt sairaana.
Älä suhtaudu tähän kuten muihin, seuraamiisi TV-ohjelmiin, vaan -
anna Jumalan sanan laskeutua sydämeesi. Miten se tehdään?
Se tapahtuu kuuntelemalla huolella ja painamalla mieleen.
Tutki kanssani Raamattua, jotta Jumalan sana voi puhua sinulle.
Sana voi toimia lääkkeenä uudistaen ja vahvistaen sinua.
Tänään paneudun verenvuodosta kärsivän naisen parantumiseen.
VERENVUODOSTA KÄRSIVÄN NAISEN PARANTUMINEN
Tämä on yksi parhaiten tuntemistani Raamatun kertomuksista.
Olen puhunut ja julistanut siitä erittäin usein, sillä näen siinä -
paljon tärkeitä totuuksia siitä, kuinka voimme parantua.
Seuraa ja keskity näihin kanssani, ja tee vaikka muistiinpanoja.
Välillä ihmiset etsivät Raamatusta jotakin täysin uutta.
Siihen ei oikeastaan ole tarvetta, vaan ennemminkin -
meidän tulee syventyä usein kuulemiimme Raamatun totuuksiin.
Ne muuttavat elämäsi ja toimivat lääkkeenäsi, jos olet sairas.
Avataan Raamatut yhdessä kohdasta Mark. 5:25-34.
Toisetkin evankeliumit kertovat tästä, mutta tämä on puhuttelevin.
"Ja siellä oli nainen, joka oli sairas- tanut verenjuoksua 12 vuotta -
ja paljon kärsinyt monen lääkärin käsissä -
ja kuluttanut kaiken omaisuutensa saamatta mitään apua, -
pikemminkin käyden huonommaksi.
Tämä oli kuullut Jeesuksesta ja tuli kansanjoukossa takaapäin -
ja koski hänen vaippaansa; -
sillä hän sanoi: "Kunhan vain saan koskettaa edes hänen vaatteitaan, -
niin tulen terveeksi".
Ja heti hänen verensä lähde kuivui, -
ja hän tunsi ruumiissansa, että oli parantunut vaivastaan.
Ja heti kun Jeesus itsessään tunsi, että voimaa oli hänestä lähtenyt, -
kääntyi hän väkijoukossa ja sanoi: "Kuka koski minun vaatteisiini?"
Niin hänen opetuslapsensa sanoivat hänelle: "Sinä näet kansanjoukon -
tungeskelevan ympärilläsi ja sanot: 'Kuka minuun koski?'"
Mutta hän katseli ympärilleen nähdäksensä, kuka sen oli tehnyt.
Niin nainen pelkäsi ja vapisi, koska hän tiesi, mitä hänelle oli tapahtunut,
ja tuli ja lankesi maahan hänen eteen- sä ja sanoi hänelle koko totuuden.
Mutta Jeesus sanoi hänelle: "Tyttäreni, sinun uskosi on tehnyt -
sinut terveeksi. Mene rauhaan ja ole terve vaivastasi."
Jo tässä alussa on yksi Raamatun totuus, jota olen usein kerrannut.
Naisesta kerrotaan, että "Hän oli kuullut Jeesuksesta..."
Hänen ongelmansa olivat jatkuneet, eikä mitään ratkaisua löytynyt.
Sairauden takia koko hänen omaisuutensa oli kulunut loppuun.
Mutta hänen elämänsä muuttuu taas nousujohteiseksi -
sillä hetkellä, kun hän kuulee Jeesuksesta.
Hänen koko omaisuutensa oli uponnut lääkärikäynteihin, ja -
voimme vain aavistella, minkä tasoisia sen ajan lääkärit olivat.
Lääkärit eivät kyenneet auttamaan ja vointi oli jopa huonontunut.
Kuullessaan Jeesuksesta hän tiesi löytäneensä pelastavan ratkaisun!
Jumalan sanan kuulemisesta alkaa pelastuminen ja muutos, mutta -
silti kristityt eivät aina suhtaudu Jumalan sanaan riittävän vakavasti.
He eivät ymmärrä Jumalan sanan merkitystä heidän käännekohtanaan.
Voimme tarttua Jumalan sanaan ja antaa sen laskeutua sydämeemme.
Se tuo elämäämme muutoksia ja parantumisen.
Joku oli kertonut naiselle Jeesuksesta, joka kulki siellä -
julistaen Jumalan sanaa, ja kuinka häntä koskeneet ihmiset paranivat.
Siispä nainen teki samoin: kosketti Jeesuksen viittaa ja siksi parani.
Eli hänen ihmeensä alkoi Jumalan Sanan kuulemisesta.
HÄN KUULI JEESUKSESTA
Hän oli siis kuullut Jeesuksesta.
Se oli naiselle ensimmäinen ja tärkein asia kohti omaa muutosta.
Jumalan sanan kuulemisella on elämässäsi erittäin tärkeä osa.
Kuuntele srk:ssa Jumalan sanaa ja ymmärrä, että se muuttaa elämäsi.
Suhtaudu samoin TV:n tai radion kautta kuulemaasi Jumalan Sanaan.
Seuraavaksi nainen ajatteli - tai erään käännöksen mukaan sanoi: -
"Jos pääsen koskettamaan edes hänen viittaansa, niin minä paranen."
Raamatun mukaan, kielen varassa on elämä ja kuolema.
Eli elämämme tapahtumia ohjaa aika pitkälle se, mitä suumme puhuu.
Nainen ymmärsi Jeesuksen viittaa koskevien ihmisten parantuvan.
Hän ei ainoastaan ajatellut sitä, vaan myös puhui siitä, mihin uskoi.
Meillä kristityillä on välillä yhteistapaamisia, -
joissa miehet puhuvat puhelimista, autoista ja tekniikasta.
Naiset saattavat puhua taiteesta, kukista ja muusta sellaisesta...
Mutta meidän tulisi kertoa siitä, mitä Jumala on meille puhunut.
Näemme tässä, kuinka nainen puhui odotuksestaan ja uskostaan.
Hän muunsi kaiken kuulemansa hyvin henkilökohtaiseksi.
Hän oli kuullut Jeesuksen viittaa koskettaneista ihmisistä, -
mutta hän vaihtoi sen koskemaan itseään sanomalla: "Jos MINÄ -
pääsen koskettamaan edes hänen viittaansa, niin minä paranen."
Raamatun mukaan "Hän kantoi meidän kipumme...sairautemme", -
joten tähän perustuen voimme sanoa: -
"hän kantoi MINUN kipuni ja otti kantaakseen MINUN sairauteni."
Voimme käyttää minä-muotoa kuten verenvuodosta kärsinyt nainen.
Tullessaan tähän tilanteeseen, nainen on ruumiillisesti -
uuvuksissa, väsynyt, sairauden piinaama ja -
koko omaisuutensa menettänyt... eli oli paljon esteitä! Mutta -
hän ylittää esteet puhumalla siitä, mitä Jumala on sanassaan sanonut.
On Raamatun opin mukaista lukea Jumalan sanaa ääneen.
Sinäkin voit tehdä niin, jotta Jumala saa sen kautta puhua myös sinulle.
Raamattu sanoo myös, että usko tulee kuulemisen kautta.
Eli mitä me puhumme, sen me myös kuulemme.
Verenvuodosta kärsivä nainen puhui toistaen siitä mitä odotti, -
sovelsi sen henkilökohtaisesti itseensä ja piti siitä kiinni.
HÄN PUHUI SIITÄ MIHIN USKOI
Eli hän puhui omasta uskostaan, ja sinäkin voisit tehdä samoin.
Luen Raamatusta kohdan Mark. 11:12-14, joka kertoo -
Jeesuksesta ja opetuslapsista.
" Kun he seuraavana päivänä lähtivät Betaniasta, oli hänen nälkä.
Ja kun hän kaukaa näki viikunapuun, jossa oli lehtiä, -
meni hän katsomaan, löytäisikö ehkä jotakin siitä; -
mutta tultuaan sen luo hän ei löytänyt muuta kuin lehtiä.
Sillä silloin ei ollut viikunain aika.
Niin hän puhui ja sanoi sille: "Älköön ikinä enää kukaan sinusta -
hedelmää syökö". Ja hänen opetuslapsensa kuulivat sen.
Mark. 11:20-23 "Ja kun he varhain aamulla kulkivat ohi, -
näkivät he viikunapuun kuivettuneen juuria myöten.
Silloin Pietari muisti Jeesuksen sanat ja sanoi hänelle: -
"Rabbi, katso, viikunapuu, jonka sinä kirosit, on kuivettunut".
Jeesus vastasi ja sanoi heille: "Pitäkää usko Jumalaan.
Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi."
Jeesus sanoi puulle: "Älköön kukaan enää ikinä syökö sinun hedelmääsi!"
Myöhemmin sanotaan, että Jeesus suorastaan kirosi sen viikunapuun.
Mutta miksi viikunapuu kuivettui? Siksi, että Jeesus sanoi jotakin.
Hän avaa tämän opetuksen sisällön opetuslapsilleen - ja myös meille.
Mark. 11:23 " Totisesti minä sanon teille: -
jos JOKU sanoisi tälle vuorelle..."
Hän puhui näin opetuslapsilleen, mutta me Jeesuksen seuraajat -
voimme uskoa, että hän osoitti puheensa samalla myös meille.
"...jos joku sanoisi tälle vuorelle: 'Kohoa ja heittäydy mereen', -
eikä epäilisi sydämessään, vaan uskoisi sen tapahtuvan, -
minkä hän sanoo, niin se hänelle tapahtuisi." Tämä opetus on meille!
Eli meidän tulee uskoa sanoihin joita puhumme -
ja niiden tulee tietenkin perustua Jumalan sanaan ja opetukseen.
Moni ihmettelee, tarkoittaako tämä oikeasti "vuorelle" puhumista...
Katsotaan opetusta yleisesti, sillä heti ei tarvitse vuorta liikuttaa..
Asia toimii käytännössä niin, että annat ongelmalle käskyn kadota, -
tai puhut ääneen sen, mitä Jumalan sanaan perustuen odotat tapahtuvan.
Nainen odotti parantuvansa, kunhan saisi koskettua Jeesuksen viittaa.
Jumala on niin hyvä ja armollinen, että Hän haluaa parantaa meidät.
Kiinnostavaa on, että Jeesus kuuli tästä naisesta vasta sitten, -
kun nainen oli jo parantunut.
Nainen oli niin vakuuttunut Jumalan tahdosta parantaa hänet, -
että hän ei tuntenut tarvetta edes kysyä asiaa Jeesukselta.
Jumala oli jo ilmaissut tahtonsa Jeesuksen ja oman sanansa kautta, -
joten nainen tiesi parantumisen kuuluvan hänelle.
Raamatun mukaan Jumala kattaa eteemme pöydän, -
jolta löytyy myös parantuminen. Raamatussa sanotaan -
parantumisen olevan kuin lasten leipä, ja nyt se odottaa pöydällä.
Jotta leipä päätyisi suuhusi, tulee sinun ottaa se pöydältä.
Nainen ymmärsi Jumalan haluavan parantaa - ja hänen tuli se ottaa.
Emme ota Jumalan kädestä mitä ikinä itse haluammekaan, vaan -
otamme sitä, mitä Jumala antaa ja on meille tarjoamassa.
Kertomuksen nainen alkoi puheellaan lähestyä kohti tätä päämäärää.
Hän etsi Jeesuksen - emme tiedä kuinka pitkän etäisyyden päästä.
Mutta matkaan oli ehkä kulunut aikaa, ja hänen piti vielä -
puskea itsensä väentungoksen läpi päästäkseen Jeesuksen luo.
Hän saattoi myös olla tosi heikkona jatkuvan verenhukan vuoksi.
Vanhan liiton mukaan, tällaista ihmistä pidettiin saastaisena, -
joten hän saattoi kovasti pelätä paljastuvansa.
Siinä tapauksessa hänet olisi voitu jopa kivittää kuoliaaksi!
Hänellä on kaksi asiaa, eli pelko ja väsymys.
On tärkeätä ymmärtää, että -
ennen omaa parantumistamme, saatamme kokea erilaisia esteitä.
Kirjoitan tämänkin muistiin...
YLITÄ ESTEET
Ylitä esteet, mutta kuinka? Moni ajattelee epäonnistuvansa, -
koska se on liian vaikeata, monimutkaista ja ongelmallista...
Ajattele hieman naista tässä tilanteessaan: -
fyysisesti uupuneena ja väsyneenä väentungoksessa, suuresti peläten.
Mistä hän sai voimaa ylittää kaikki esteet, -
kun hän tavoitteli Jeesusta koskettaakseen tämän viittaa?
Hän kuuli Jumalan sanaa, ja Jumalan sana antoi hänelle voiman!
Jos tunnet olevasi heikkotahtoinen, Jumalan sana antaa tahdonvoimaa.
Tämä nainen on täysin vakuuttunut ja -
varma siitä, että koskettaessaan Jeesuksen viittaa, hän paranee.
Eli Jumalan sanan kuuleminen ja siitä puhuminen antoivat voiman.
Toinen tärkeä asia on, että hän ryhtyi toimimaan uskonsa mukaan.
Hän ajatteli Jeesuksen viitan koskettamista ja puhui siitä, -
koska oli kuullut Jeesuksesta ja uskoi häneen. Hän ryhtyi toimeen -
etsimällä Jeesuksen ja kulkemalla väentungoksessa hänen luokseen.
Hän ryhtyi konkreettisiin tekoihin koskettamalla Jeesuksen viittaa, -
ja samalla hän sai kokea ihmeen!
Myös meidän tulee uskossa ryhtyä tekoihin. Kirjaan tämänkin ylös.
RYHDY USKOSSA MYÖS TEKOIHIN
Eli usko, ja sitten toimi. Kumpikin on tärkeää ja tarpeellista.
Seuraava, osittain edellisiinkin liittyvä asia on -
oman ihmeen vastaanottaminen.
Uskossa ajattelet hetkeä, jolloin juuri sinä paranet. Nainen sanoi: -
"Jos pääsen koskettamaan edes hänen viittaansa, niin minä paranen."
Eli nainen asetti mielessään tarkan hetken, jolloin ihme tapahtuisi.
Monikaan uskova ei hetkeä tiedä, vaikka siihen tulisi uskoa lujasti!
Usko on luja luottamus siihen, mitä mitä odotat - eli NYT on se hetki!
Kun kädet laitetaan tänään pääni päälle, minä paranen.
Kun puolestani tänään rukoillaan, uskon Jumalan parantavan minut.
Voit toimia ihan samoin, kuin tämä verenvuodosta kärsinyt nainenkin.
Hän tiesi, ja sinäkin tiedät Jumalan voivan parantaa.
Voit sanoa: "Kun puolestani tai kanssani rukoillaan, minä paranen."
Lähetyksen lopussa rukoilen kanssasi jolloin sinä voit sanoa: -
"TÄNÄÄN kun puolestani rukoillaan, minä paranen."
Verenvuodosta kärsivä nainen otti ihmeen vastaan.
Ihme tulee ottaa vastaan, koska Jumala ei pakota mihinkään, vaan -
Hän haluaa, että itseltämme löytyy TAHTO vastaanottaa oma ihmeemme.
Katson vielä yhtä tärkeätä asiaa.
Mark. 5:28 "sillä hän sanoi: "Kunhan vain saan koskettaa edes hänen -
vaatteitaan, niin tulen terveeksi". Ja heti hänen verensä lähde kuivui"
Jae 34 "Mutta Jeesus sanoi hänelle: "Tyttäreni, sinun uskosi on tehnyt -
sinut terveeksi. Mene rauhaan ja ole terve vaivastasi."
Voisi kysyä, kuka teki päätöksen naisen parantumisesta?
Ehkä tämä on sarkasmia, mutta välillä ihmiset ajattelevat -
Jumalan olevan taivaassa ja katselevan sieltä alas ihmisiä.
Hän valitsee yhden onnekkaan, jonka Hän sillä kertaa parantaa...
Hän kiinnittää huomion toiseenkin sairaaseen, mutta ei paranna häntä.
Ei näin! Verenvuodosta kärsivä nainen päätti itse kokea ihmeen.
Saatat kysyä, voitko itse päättää ihmeen synnystä. Kyllä voit.
Nainen oli Jumalan sanasta kuullut Hänen haluavan parantaa jokaisen -
ja että kaikki Jeesusta koskettaneet parantuvat...
Sinä voit päättää parantua tänään, ja Jumala haluaa sen tapahtuvan.
Ihmiset rukoilevat: "Milloin Jumala parannat minut? Milloin autat?"
Mutta Jeesus on JO kantanut kaikki sairautemme ja tautimme!
Kyse on siitä, milloin me päätämme vastaanottaa oman parantumisemme.
Jumala on oman osuutensa tehnyt lähettämällä Jeesuksen, -
joka kuoli ristillä kantaen kaikki sairautesi. Sinun tehtäväsi on -
toimia samoin kuin verenvuodosta kärsinyt nainen - uskosi kautta.
Jae 34: "Jeesus sanoi hänelle: '...uskosi on auttanut sinua..' "
Monissa käännöksissä "auttanut" on korvattu sanalla "parantanut".
Kirjaan taas muistiin.
SINUN USKOSI PARANTAA SINUT
Uskosi parantaa sinut. Nyt saatat kysyä, mistä sen uskon voi saada.
Sitä olemme tänään pohtineet.
Kun kuulet Jumalan sanaa, ja toistat sitä puheissasi, tulet saamaan uskon.
Saamasi usko mahdollistaa sinun parantumisesi, sillä -
Jumala on oman osuutensa jo tehnyt.
Mutta onko parantumiseen liittyvän uskon tärkeyttä näin korostettava?
Jeesus sanoi usein: "Uskosi on sinut pelastanut/parantanut."
Tämän naisenkin parantumisen yhteydessä, Jeesus toi asian esiin!
Eli uskolla on erittäin merkittävä osa ihmisen parantumisessa.
Usko ei varmaankaan ole ainoa elementti parantumisessa, mutta -
tässä Jeesus toi uskon merkityksen esiin ikään kuin perustotuutena.
Näin me voimme siis aktiivisesti vaikuttaa oman ihmeemme syntyyn.
Olen tehnyt kiinnostavan tilaston Raamatun parantumiskertomuksista, -
joita on yhteensä 19 kpl. Kyse on kertomuksista, joissa -
kunkin ihmisen parantuminen on kuvailtu aika yksityiskohtaisesti.
Mukaan ei ole laskettu yleisiä mainintoja "monien parantumisista".
Yksityiskohtaisia kertomuksia on siis 19 kpl, -
ja niistä 14 ovat sellaisia, joissa on selvästi tuotu esiin -
ihmisten oma usko ja heidän parantumisensa uskon kautta.
Eli 14:ssa on puhuttu ihmisten omasta uskosta joko suoraan, -
tai siten, että uskon osuus näkyy asiayhteydestä selvästi.
En voi ylikorostaa oman uskon merkitystä parantumisessa, -
sillä näistä kertomuksista näemme myös Jeesuksen painottaneen uskoa.
Uskosi tuo sinulle parantumisen. Uskon voi saada ja -
uskoa voi kasvattaa Jumalan sanaa kuulemalla -
ja soveltamalla sitä tarttuessasi kiinni omaan ihmeeseesi - uskossa.
Kertomus verenvuotoa kärsivästä naisesta on erittäin hyvä, sillä -
siinä luetellaan tärkeät asiat: Tutki Jumalan sanaa, -
anna Jumalan sanan laskeutua sydämeesi, puhu siitä jatkuvasti -
ja lopulta - ota ihmeesi vastaan!
Suuntaa uskosi tiettyyn hetkeen ja konkreettiseen tilanteeseen, -
jossa voit nähdä ihmeen syntyvän.
Teen lopuksi yhteenvedon kertaamalla joitakin ajatuksia.
Eli hän kuuli Jeesuksesta. Sinäkin olet kuullut Jeesuksesta.
Tänään olet kuullut Jumalan sanaa - toki varmaan ennenkin -
ja sinulla on usko.
Nainen alkoi puhumaan Jumalan sanasta sitä, mihin hän uskoi.
Mitä sinä uskot?
Uskotko Jumalan haluavan parantaa sinut tänään? Voit sen uskoa.
Sano: Jumala, Sinä tahdot parantaa minut tänään.
Kun puolestani rukoillaan, Sinun parantava voimasi tulee ylleni -
ja palauttaa terveyteni.
"Jumala parantaa minut ja muuttaa elämäni."
Nainen alkoi puhua tähän tapaan. Seuraavaksi tulee ryhtyä tekoihin.
Saatat kysyä: "Missä on Jeesuksen viitta?"
Sitä ei ole, mutta rukouksesi toimii kosketuspintana Jumalaan!
Rukouksesi tänään toimii samoin kuin tarttuisit Jeesuksen viittaan!
"Samalla hetkellä kun puolestani tänään rukoillaan, -
Jumalan parantava voima laskeutuu ylleni -
parantaen ruumiini ja ongelmani".
Rukoukseni sinun puolestasi on mahdollisuus sinun uskollesi.
Raamatun mukaan, uskovat panevat kätensä sairaiden päälle,-
ja jotka uskovat, he paranevat. Jos sinulla on fyysinen ongelma, -
laita kätesi kehosi päälle ja rukoile kanssani: -
Isä kiitän, että Sinun voimasi toimii myös TV:n välityksellä -
ja että kosketat ja parannat näitä ihmisiä, samoin kuin paransit -
verenvuodosta kärsineen naisen. Hän sai uskossa tarttua ihmeeseen.
Hän oli kuullut Jeesuksesta, joka parantaa ja lääkitsee tänäänkin.
Jeesuksen nimessä käsken sairauksia katoamaan ihmisistä, jotka ovat -
Sinun parantavaan voimaasi uskoen laittaneet kätensä päälleen.
Käsken kaikkien kipujen, sydän- ja muiden vaivojen, -
neurologisten ja hermostollisten vaivojen, verenkiertohäiriöiden -
ja kaikkien muidenkin sairauksien kadota Jeesuksen nimessä !
Kaikki syövät ja kasvaimet - kadotkaa Jeesuksen nimessä!
Kiitos Isä, että palautat näiden ihmisten terveyden ja että -
he saavat NYT vastaanottaa ihmeen siellä, missä juuri nyt ovat. Aamen.
Tartu tähän mahdollisuutesi ja kiitä ylistäen Jumalaa, sillä -
Jumala on hyvä, ja Hänen voimansa on nyt sinussa. Ole siunattu!
Tallinnan Hoosianna-seurakunnan parantumiskoulu
Suomennos: Irene Tarkka